Publication: Magyar Közlöny
Issue: MK-2004-85 (Year: 2004, Number: 85)
Era: 2004-2010
Section: [10. számú melléklet a 7/2002. (VI. 29.) GKM–BM–KvVM együttes rendelethez]
Paragraph Index: 322

1. Általános feltételek 1.1. A környezetvédelmi felülvizsgálat végzésére vonatkozó jogosultság (a továbbiakban: tanúsítványadói jogosultság) megszerzésének elõfeltétele a rendszeres szakmai képzésben való részvétel, illetve a képzést lezáró sikeres vizsga. A felülvizsgáló személyeknek a korszerû technikai megoldásokra kiterjedõ, a környezetvédelmi felülvizsgálat szakszerû végzése tárgyú: - szabályozott keverékképzésû, katalizátoros gépkocsik, illetõleg - dízelmotoros gépkocsik témacsoportokból álló tanfolyamon kell részt venniük. A tanfolyam sikeres elvégzését oklevél igazolja. 1.2. A felülvizsgálati tevékenység folyamatos végzésének feltétele a 36 hónaponként szervezett, továbbképzést szolgáló tanfolyamon való részvétel, és az azt lezáró sikeres vizsga. 1.3. A környezetvédelmi felülvizsgálattal kapcsolatos adminisztratív teendõk végzésére vonatkozó jogosultság (a továbbiakban: ügyintézõi jogosultság) megszerzésének feltétele a területi közlekedési felügyelet által szervezett ügyintézõi oktatáson való részvétel és az elõírt vizsga sikeres letétele. A felülvizsgálati, illetve ügyintézõi jogosultság megszerzéséhez, illetve folyamatos végzéséhez elõírt tanfolyamon való részvétel költsége a tanfolyamra jelentkezõt, illetve annak munkáltatóját terheli. 1.4. A tanúsítványadói feljogosítást kérelmezõk és a már feljogosított tanúsítványadók oktatásának idõpontját 2006. december 31-ig a területi közlekedési felügyeleteknek az igényekhez igazodó javaslata alapján a KFF határozza meg.

Source: https://magyarkozlony.hu/hivatalos-lapok/91ff1ab5e80660b743a229e181a15a797e79268f/dokumentumok/9280f3e9c43892e2aded8b85b346e56bff4218ec/letoltes